রাষ্ট্রপতি ভবন জাদুঘর

রাষ্ট্রপতি ভবন জাদুঘর (আইএসও: ) হল একটি জনসাধারণের জন্য উন্মুক্ত জীবনী জাদুঘর। এটি ভারতের রাজধানী নয়াদিল্লির রাইসিনা পাহাড়ে অবস্থিত। এই জাদুঘরটি ভারত প্রজাতন্ত্র হিসেবে ঘোষণার পর থেকে শুরু করে বর্তমান সময় পর্যন্ত সকল রাষ্ট্রপতির প্রতি উৎসর্গ করা হয়েছে। এই জাদুঘরটি ২৫ জুলাই ২০১৪ সালে প্রতিষ্ঠিত হয়। সেই সময় ভারতের রাষ্ট্রপতি ছিলেন প্রণব মুখার্জি, এবং তিনিই এর উদ্বোধন করেন। এটি ভারতের প্রথম ভূগর্ভস্থ জাদুঘর। সাধারণ দর্শকদের জন্য এটি ২৪ জুলাই ২০১৬ সালে উন্মুক্ত করা হয়।
এই জাদুঘরে ভারতের রাষ্ট্রপতি পদ এবং এই পদে অধিষ্ঠিত ব্যক্তিদের ঘিরে নানা দ্রব্য ও তথ্য সংরক্ষিত আছে। শুধু রাষ্ট্রপতিদের নয়, এখানে ভারতের প্রধানমন্ত্রীদের সম্পর্কেও তথ্য প্রদর্শন করা হয়। এছাড়াও এখানে ব্রিটিশ শাসনামলে নয়াদিল্লির গঠনের ইতিহাস, দিল্লি দরবার, ভারতীয় স্বাধীনতা আন্দোলন, ভারত বিভাজন এবং ভারতের সংবিধান রচনার তথ্যও প্রদর্শিত হয়। তথ্য উপস্থাপনের জন্য এই জাদুঘরে আধুনিক প্রযুক্তি ব্যবহার করা হয়েছে। যেমন—ভার্চুয়াল ও অগমেন্টেড রিয়ালিটি, ইন্টারঅ্যাকটিভ ডিজিটাল ক্যাসকেডিং টেবিল, ভিডিও ওয়াল, থ্রিডি স্টেরিওস্কোপিক প্রজেকশন, হোলোগ্রাফিক প্রজেকশন এবং শব্দ-আলো-ভিডিওর সমন্বয়ে তৈরি মঞ্চ পরিবেশনা।
২৫ জুলাই ২০১৪, রাষ্ট্রপতি পদে দুই বছর পূর্ণ করার পর, ভারতের রাষ্ট্রপতি প্রণব মুখার্জি রাষ্ট্রপতি ভবনের অভ্যন্তরে একটি জাদুঘর উদ্বোধন করেন। এই জাদুঘরে ভারতের প্রাক্তন রাষ্ট্রপতিদের ফাইবারগ্লাসে নির্মিত মূর্তি সংরক্ষিত আছে। এই জাদুঘর নির্মাণে মোট ব্যয় হয়েছিল ৮০ কোটি টাকা (২০২৩ সালের হিসাবে প্রায় ১২৮ কোটি টাকা বা ১৫ মিলিয়ন মার্কিন ডলার)। প্রধানমন্ত্রী নরেন্দ্র মোদী এর উদ্বোধন করেন। 
জাদুঘরের উদ্বোধনের পাশাপাশি, রাষ্ট্রপতি হিসেবে প্রণব মুখার্জির দুই বছর পূর্তি উপলক্ষে একটি বিশেষ নৈশভোজের আয়োজন করা হয়। এতে মন্ত্রিসভার সদস্যরা উপস্থিত ছিলেন। একইসঙ্গে তিনটি গ্রন্থ প্রকাশিত হয়। এই জাদুঘরে রাষ্ট্রপতিরা তাদের দায়িত্ব পালনকালে যে উপহারগুলি পেয়েছিলেন, সেগুলো প্রদর্শন করা হয়। এর আগে এসব উপহার তোশাখানায় সংরক্ষিত ছিল। পঙ্কজ প্রতিম বরদোলই প্রথম জাদুঘরবিদ হিসেবে দায়িত্ব পালন করেন। 
রারাষ্ট্রপতি ভবন জাদুঘরের দ্বিতীয় পর্ব উদ্বোধন হয় ২৬ জুলাই ২০১৬ তারিখে। এই দিনে রাষ্ট্রপতি হিসেবে প্রণব মুখার্জির চার বছর পূর্ণ হয়। প্রথম পর্বের মতো দ্বিতীয় পর্ব নির্মাণেও ব্যয় হয়েছিল ৮০ কোটি টাকা (২০২৩ সালের হিসাবে প্রায় ১২৮ কোটি টাকা বা ১৫ মিলিয়ন মার্কিন ডলার)। এই জাদুঘর নির্মিত হয় রাষ্ট্রপতি ভবনের পুরনো গ্যারাজ যেখানে ছিল সেখানে। প্রধানমন্ত্রী নরেন্দ্র মোদী, রাষ্ট্রপতি প্রণব মুখার্জি এবং উপ-রাষ্ট্রপতি মোহাম্মদ হামিদ আনসারির উপস্থিতিতে দ্বিতীয় পর্বের উদ্বোধন করেন।
রাষ্ট্রপতি মুখার্জি সেই সময় রাষ্ট্রপতি ভবনের সরকারি ওয়েবসাইটে একটি নতুন অংশ চালু করেন। সেখানে জাদুঘর ও রাষ্ট্রপতি ভবনের বাইরে অবস্থিত অমৃত উদ্যান সম্পর্কে তথ্য ও পরিষেবা উপস্থাপন করা হয়।
শেষ ধাপে জাদুঘরটি জনসাধারণের জন্য ২ অক্টোবর ২০১৬ তারিখে উন্মুক্ত করা হয়। এটি মোট এলাকা জুড়ে বিস্তৃত। প্রবেশ ও প্রস্থান গেট ছিল মাদার টেরিজা ক্রেসেন্ট সড়কে। এই উদ্বোধনের মাধ্যমেই জাদুঘরটি সর্বসাধারণের জন্য উন্মুক্ত হয়। রাষ্ট্রপতিদের পাশাপাশি, ভারতের স্বাধীনতা আন্দোলনের সঙ্গে যুক্ত গুরুত্বপূর্ণ ব্যক্তিত্বদের কথাও এখানে তুলে ধরা হয়েছে। এছাড়াও, রাষ্ট্রপতি ভবনের নির্মাণকাজের সঙ্গে যুক্ত ব্যক্তিদের সিলিকন নির্মিত ভাস্কর্যও এখানে প্রদর্শিত হয়েছে।
জাদুঘরের উদ্বোধন উপলক্ষে, রুবেল নাগির "ফ্লামেঙ্কো" নামে একটি শিল্পপ্রদর্শনীর আয়োজন করা হয়। এই প্রদর্শনী ১০ অক্টোবর পর্যন্ত চলে। রাষ্ট্রপতির দপ্তর শিশুদের জাদুঘর চত্বরে বিভিন্ন কর্মকাণ্ডে অংশ নিতে উৎসাহিত করতে "#VisitRBMuseum" নামক একটি হ্যাশট্যাগ চালু করে।
এই জাদুঘরটি রাষ্ট্রপতি ভবন প্রাঙ্গণের ৯৬ বছর পুরনো স্থাপত্যের মধ্যে তিনটি তলা নিয়ে নির্মিত হয়েছে। পুরো জাদুঘর চত্বরকে তিনটি ভাগে ভাগ করা হয়েছে—প্রথম পর্যায়ে নির্মিত "আস্তাবল জাদুঘর", দ্বিতীয় পর্যায়ে নির্মিত "গ্যারাজ" "জাদুঘর", এবং সর্বসাধারণের জন্য খুলে দেওয়ার আগে পুনরুদ্ধার করা "ঘড়ি টাওয়ার" বা "ক্লক টাওয়ার"। নির্মাণের সময় এটি ছিল ভারতের একমাত্র ভূগর্ভস্থ জাদুঘর। 
২০১৪ সালের জুলাই মাসে যখন রাষ্ট্রপতি ভবন জাদুঘরটি প্রথম উদ্বোধন করা হয়েছিল। তখন জাদুঘরের অভ্যন্তরে বিভিন্ন ধরনের চিত্রভিত্তিক প্রদর্শনের মাধ্যমে দর্শকদের জ্ঞান প্রদান করা হতো। দর্শনার্থীরা যাতে সহজে বিভিন্ন বিষয় বুঝতে পারেন, সেই জন্য দৃশ্যমান যোগাযোগের নানা পদ্ধতির ব্যবস্থা ছিল। এই জাদুঘরে রাষ্ট্রপতির পুরনো মার্সিডিজ বেঞ্জ গাড়ি এবং ঘোড়ায় টানা প্রাচীন বগির মতো বস্তুও প্রদর্শনের জন্য রাখা হয়েছে।
জাদুঘর প্রতি সপ্তাহে মঙ্গলবার থেকে রবিবার পর্যন্ত খোলা থাকে। দর্শন করার সময় সকাল ৯:৩০ থেকে বিকেল ৪:৩০ পর্যন্ত।